google/wiki40b huggingface dataset:
Dornier Do 27

Historie

Dorniers fabrikk i Spania konstruerte Do 25 etter det spanske militære krav for en llte fly, som ble forløperen til Do 27. Det var drevet av en enkelt 110 kW (150 hp) ENMA Tigre motor. Do 25 ble ikke satt i produksjon.
Do 27 hadde plass til fire til seks personer og den opprinnelige prototypen fløy første gang i Spania den 27. juni 1955. De fleste produserte fly ble bygget i Tyskland, det første tyskbygde fly fløy første gang 17. oktober 1956. Senere ble mer enn 50 eksemplarer bygget  i Spania av Construcciones Aeronáuticas SA som CASA-127.,
Det tyske flyvåpenet og den tyske hæren bestilte totalt 428 av Do 27A og Do 27B (med dobbelt-kontroll).@
En senere versjon med de samme grunnleggende spesifikasjoner, men utstyrt med bredere understell kjent som Do 27Q-5 ble bygget. Flyet ble tilbudt som et sjøfly med to pongtonger. Do 27S-1 og med en større motor, en (254 hk/340 hk Lycoming GSO-480-B1B6) og en tre-bladet propell ble bygget som Do 27H-2.
I tillegg til de militære operatører i Tyskland og Spania, ble det levert 40 til Portugal sammen med 106 tidligere tyske fly. Det portugisiske  flyvåpen brukte disse i stor utstrekning i kolonikrigen i portugisisk Afrika i løpet av 1960-og 70-tallet. De ble brukt i portugisisk Guinea i 1973 da to Do 27 ble skutt ned av SAM-7 raketter.
Do 27 var kjent for å være det første masseproduserte fly i Tyskland etter Andre verdenskrig. Det ble verdsatt for sin relativt brede komfortable kabin og gode kort-bane prestasjoner
Dorniers fabrikker i Spania konstruerte Do 25 til de spanske militære krav for en lite fly som en forløper til produksjon Do 27. Det hadde en enkelt 110 kW (150 hp) ENMA Tigre G. V - h. Denne Do 25 ble ikke valgt for produksjon.
Do 27 hadde fire  til seks sitteplasser og den opprinnelige prototypen fløy første gang i Spania, 27. juni 1955. de Fleste produksjon flyet ble bygget i Tyskland, den første tyske bygget flyet tar fly på 17. oktober 1956, 50 mer, og ble produsert i Spania av Construcciones Aeronáuticas SA som CASA-127.,
Det tyske flyvåpenet og den tyske Hæren bestilt totalt 428 av Gjøre 27A og Gjøre 27B (med dual-kontroller).
En senere versjon, med de samme grunnleggende spesifikasjoner, men er utstyrt med bredere spor understellet ble kjent som Gjør 27Q-5. Flyet ble tilbudt som en dobbel-float sjøfly, Gjør 27S-1, og med en større motor (254 hk/340 hk Lycoming GSO-480-B1B6) og en tre-bladet propell som Gjør 27H-2.
I tillegg til de militære operatører i Tyskland og Spania, Portugal mottatt 40 nye bygg og 106 ex-tyske fly. Den portugisiske Air Force brukt disse i stor utstrekning på kolonikrig i portugisisk Afrika i løpet av 1960-og 70-tallet. I portugisisk Guinea, i april 1973, to Do 27s ble skutt ned av SAM-7 Gral skulder-lansert AAMs.
Brent Blend

Brent Blend er en av hovedklassene for handel av søt, lett råolje, som inneholder Brent Blend, i tillegg til råolje fra Forties, Oseberg og Ekofisk. Brent utvinnes fra oljefelt i Nordsjøen. Benchmarket Brent er også kjent som Brent Blend, London Brent eller bare Brent.
De mest kjente hovedklassene (også kjent som benchmark) er OPEC Reference Basket, Dubai Crude, Oman Crude og West Texas Intermediate. Brent er den ledende globale prisnormen for råolje fra Atlanterhavet. Den brukes til å prise to tredjedeler av verdens internasjonalt handlede råolje.

Bakgrunn

Brent Blend ble egentlig produsert på Brentfeltet i Nordsjøen. Navnet «Brent» kommer fra Shells navngivingsregler i Storbritannia, på vegne av ExxonMobil og Royal Dutch Shell, som egentlig kalte opp alle sine oljefelt etter fugler (i dette tilfellet Brent Goose). Navnet er også et akronym for bergformasjonen på oljefeltet: Broom, Rannoch, Etive, Ness og Tarbert.

Sammensetning

Brent Blend er en lett råolje, men ikke så lett som WTI. Den inneholder 0.37% svovel, klassifiseres som lettolje. Brent er gunstig for fremstilling av bensin og destillat. Den blir raffinert i Nordvesteuropa, men når markedsprisene er gunstige for eksport, kan den også raffineres i Øst- eller Gulfkysten i USA eller middelhavsregionen.
Brent Crude har API massetetthet på 38.06 (spesifikk massetetthet på 0.835).

Handel

ICE Futures Europes symbol for terminkontrakter på Brent er B. Den ble opprinnelig handlet på International Petroleum Exchange i London, men har siden 2005 blitt handlet elektronisk på Intercontinental Exchange, kjent som ICE. En terminkontrakt tilsvarer 1 000 fat (159 m³).  Kontraktene verdsettes i amerikanske dollar. Hver enhet tick tapt eller tjent tilsvarer $10.
Larvik Cell

Larvik Cell AS (Tidligere navn: Larvik Cell Produksjon AS) er en norsk cellulosebedrift, hjemmehørende på Bergeløkka, Larvik. Selskapet ble grunnlagt i 2002.
Bedriften er registrert som aksjeselskap under bransjen «produksjon av sulfat- og sulfittcellulose». Den selger primært til papirproduksjon.
I 2007 fusjonerte Larvik Cell AS med Hellefoss AS samt Vafos AS.
De tre firmaene blir administrert av holdingsselskapet Hellevad. Trond Lindborg er administrerende direktør.
Ved årsskiftet 2007/2008 hadde bedriften 27 ansatte. I januar 2008 ble det permitteringer. Etter den tid har det vært stans i produksjonen på Bergeløkka.
Larvik Cell AS ble dessuten våren 2008 anmeldt av Statens forurensningstilsyn (SFT) grunnet altfor høyere utslipp av avløpsvann i Farriselven sommeren 2008.
Sandkatt

Beskrivelse

Sandkatten er en liten art, i størrelse mellom svartfotkatt og tamkatt. Den veier normalt 1,5-3,5 kg (snitt 2,7 kg) og blir omkring 45-57 cm lang og har dertil en hale på 28-35 cm. Pelsen er sandfarget til gråaktig med mørkere striper, som kan være nærmest usynlige. Hodet er forholdsvis bredt. Ørene er uvanlig store og kan vris i alle retninger. Dette gir den en meget skarp hørsel, desto mer fordi også det indre øret er større enn vanlig hos så små katter. Derfor kan den blant annet høre gnagere i gangene deres, i tillegg til at den lettere kan krype gjennom trange ganger og hulrom ved å legge ørene bakover. De store ørene bidrar kanskje også til å øke fordampningen og forhindre at den blir overopphetet.

Utbredelse og habitat

Sandkatten har sin utbredelse fra Marokko, Algerie og Niger i det nordlige Afrika til Kasakhstan, Pakistan, Tadsjikistan, Turkmenistan og Usbekistan i det sørvestre Asia, der den er kjent fra fem atskilte områder. Vi vet ikke hvorvidt og i så fall når den har hatt en sammenhengende utbredelse. Den trives i sandholdig og steinet ørken med spredt vegetasjon.

Atferd

Sandkatten tåler temperaturer mellom –5 og +52 ᵒC, og potene er dekket av lange hår som gjør at den kan gå i den glohete ørkensanden. Den er nattaktiv og kan grave seg ned i sanden for å unngå heten om dagen. Av virveldyr tar den mest smågnagere, småfugl, og små reptiler – samt unger av større arter. Også insekter står på spiseseddelen. Den drikker gjerne, men klarer seg godt uten vann ved å utnytte byttedyrenes vanninnhold. Derfor behøver den ikke å oppsøke oaser og andre vannkilder for å drikke, noe som gjør den mindre utsatt for fiender.
Sandkatter er dårlige klatrere og hoppere, men dyktige gravere. Katten er kjent for å grave ut grunne huler i bakken for å slippe unna den verste varmen i ørkenmiljøer. Slike huler deles ofte med andre individer av arten, men ikke samtidig.
Sandkattens farligste fiende er mennesket – ikke bare ved fangst og ved å ødelegge habitater, men også ved å føre med eller etterlate tamme eller forvillede katter og hunder. Andre fiender er blant annet sjakaler, slanger og rovfugler. Utenom paringstiden er sandkatten solitær (enslig), men den forsvarer ikke eget territorium.

Underarter

Spørsmålet om underarter er uavklart. Fire varianter av sandkatt har blitt beskrevet, men det har vært vanlig å akseptere kun tre av disse som egne underarter. Dette er F. m. margarita som finnes i Nord-Afrika (inkludert Sinai og Den arabiske halvøy); F. m. scheffeli som finnes i Pakistan; og F. m. thinobia som finnes i området fra Iran til Kaspihavet. Den fjerde er F. m. harrisoni, som eventuelt utgjør bestanden i Sinai og på Den arabiske halvøy.

Status

Bestandenes størrelse er ukjent, men IUCN 3.1 regner sandkatten som nær truet (NT). I deler av utbredelseområdet lar muslimene sandkatten i fred fordi de tror den var profeten Mohammeds følgesvenn. Ellers er den fredet i noen land.
Teleklagenævnet

Teleklagenævnet er en dansk nevnd som primært behandler klager over avgjørelser truffet av Erhvervsstyrelsen på teleområdet, men også er utpekt som administrativ klageinstans på enkelte andre områder.
Nevnden ble etablert i 2007 med hjemmel i loven om konkurranse- og forbrukerforhold på telemarkedet. Den består av syv medlemmer som beskikkes for fire år om gangen.
Ministeriet for Videnskab, Teknologi og Udvikling yder sekretariatsbistand for nevnden, men har ingen instruksjonsbeføyelser i forbindelse med nevndens behandling og avgjørelse av sakene.
En avgjørelse truffet av Teleklagenævnet kan ikke innbringes for annen administrativ myndighet, kun for domstolene.
Ugli

Opprinnelse

Ugli er en krysning mellom grapefrukt (eller pomelo ifølge enkelte kilder) og mandarin. 
Den ble oppdaget viltvoksende i Jamaica, hvor det hovedsakelig dyrkes i dag.
En ugli er litt mindre enn en grapefrukt og har færre frø. Den har grovt, ruglete, grønn-gult skall som er pakket løst rundt fruktkjøttet. Fruktkjøttet er guloransje, mykt og veldig saftig med frisk smak. Smaken heller mer mot mandarinens sødme enn mot grapefruktens bitterhet.
Veiviseren

Innspillingen

De fleste scenene i Veiviseren er spilt inn på Finnmarksvidda, hvor den opprinnelige myten utspiller seg. Innspillingen bar preg av de sterkt skiftende værforholdene på vidden. Den første innspillingsdagen var det minus 47 grader i Kautokeino. De engelske stuntmennene som kom fra den siste James Bond-filmen snudde om på flyplassen, og styremekanismene på kameraet frøs fast. De fleste skuespillerne var imidlertid samer som var vant til naturforholdene. Mange var amatører, og noen av dem, som hovedrolleinnehaver Mikkel Gaup, var hentet fra det samiske teateret i Kautokeino.
Finn Jerven

Overkonstabel Finn Jerven er en fiktiv person fra serien om Oslodetektiven Knut Gribb. Sammen med betjent Harald Brede er han detektivens nærmeste medarbeider, og har opptrådt som detektivens hjelp og støtte i en rekke fortellinger. Jerven er den yngste av Gribbs medarbeidere, og fremstilles gjerne som en stor kvinnebedårer. 
Jerven beskrives slik av tidligere Gribb-produsent og Radioteater-sjef Nils Nordberg:
Finn Jerven er en ekte Kristiania-gutt, født i 1905. Hans far, agent Oscar Jerven, døde tidlig og Jerven var en av mange unge som kom ut på skråplanet i forbudstiden, men Gribb fikk tauet ham inn før det var for sent, og skaffet ham jobb ved politiet etter realskoleeksamen.
Han begynte som kontorist – Jerven var for liten av vekst til å komme inn på politiskolen – men da han etter hvert avslørte et betydelig talent som etterforsker fikk Gribb ham over i oppdagelsesavdelingen, og han har avansert til overkonstabel. 
Jerven har brunt hår og brune øyne i et smalt, gutteaktig ansikt, han løper som en sprinter og klatrer som en ape og er en mester i ju-jitsu og judo, til stadig overraskelse for dem som tror seg større og sterkere. 
Hans spesialitet er ”skygging”, å følge etter personer uten å bli oppdaget. Jerven er dandyaktig velkledd, har en lett og ubesværet tone som ”klientellet” liker, og et svært godt øye til damene. 
Og de til ham, noe som delvis er grunnen til at han ikke klarer å bestemme seg for hvem han skal velge. Han er av og til på nippet til å fri, men tar seg alltid inn igjen i siste øyeblikk. Han bor i Frognerveien, i en leilighet som han arvet etter en ugift tante.
Vestre Aker

Historie

Sognet Vestre Aker ble etablert i 1861 ved at det tidligere sognet Aker ble delt i Østre Aker og Vestre Aker. Vestre Aker, som lå i Aker kommune, grenset på dette tidspunktet i sør til Nesodden (havgrense) og det som den gangen var Oslo, i sør og øst til Østre Aker, i øst til Nittedal og Hakadal i Nittedal, i nord til Lunner i Lunner og i vest til Norderhov i Ringerike og Haslum i Bærum. 
Sagene og Uranienborg ble skilt ut som egne sogn i 1880, Ullern i 1906 og Ris og Grefsen i 1937. Andre sogn som har blitt skilt ut fra Vestre Aker er Bakkehaugen, Majorstua, Maridalen, Nordberg, Røa, Skøyen, Sørkedalen og Voksen. 
Vestre Aker var også et geografisk begrep utenfor den rent kirkelige sfære, noe som må forstås på bakgrunn av at kirkelige inndelinger historisk også hadde en geografisk og forvaltningsadministrativ karakter. Opprinnelig betegnet Vestre Aker i geografisk sammenheng den vestre del av Aker kommune. I 1906 ble Vestre Aker etablert som en egen sognekommune, dvs. en underkommunal enhet basert på kirkesognets grenser, innenfor Aker kommune.
I 1948 ble Aker kommune og dermed også Vestre Aker sognekommune innlemmet i Oslo. Ved innlemmelsen i Oslo bestod Vestre Aker sognekommune av 201 km² eller nesten halvdelen av Aker kommunes areal, herunder størstedelen av Nordmarka. I dag heter en av Oslos bydeler Bydel Vestre Aker, men denne er langt mindre enn det historiske Vestre Aker med et areal på 16,6 km².
Kirkesognet Vestre Aker opphørte i 2015 da det ble en del av den sammenslåtte Bakkehaugen, Majorstuen og Vestre Aker menighet. Vestre Aker kirke på Ullevål var sognets kirke.
I folketellinger og andre offentlige dokumenter fra før 1948 er ofte Vestre Aker oppgitt som fødested.
Menighetens andre sogneprest (1871–1875) var Jørgen Moe, kjent som samler og utgiver av folkeeventyr.
Forsnes

Forsnes er et tettsted i Hitra kommune med vel 80 innbyggere (2001). Stedet fikk Hitras første fergeforbindelse i 1961 med forbindelse til Kristiansund. Ordinær fergedrift ble lagt ned i 2007. Sommeren 2008 ble det satt opp en egen sommerferge fra Sandvika fergekai på Tustna til Edøy i Smøla og videre til Forsnes. Fergestrekningen ble lagt ned etter dette.
Forsnes kapell ble reist i 1935 etter at Kvenvær gamle kirke ble flyttet fra Hakkbuan ved Kvenvær til Forsnes. Bygningen erstattet en tidligere kirke på stedet fra 1763.
I Just Want to Make Love to You

«I Just Want to Make Love to You» er en bluessang fra 1954, skrevet av Willie Dixon, som ble spilt inn og gitt ut på singel med Muddy Waters og utgitt som «Just Make Love to Me» på plateselskapet Chess (Chess 1571), og siden utgitt på albumet The Best of Muddy Waters (1958). Som singel nådde sangen på fjerde plass på magasinet Billboards hitliste for R&B. De som spilte og koret Waters var Little Walter på munnspill, Jimmy Rogers på gitar, Otis Spann på piano, Willie Dixon på bass, og Fred Below på trommer. Waters spilte inn sangen på nytt for albumet Electric Mud (1968).

Andre utgivelser

Etta James spilte inn sangen og ga den ut på sitt debutalbum At Last! i 1960. Den ble benyttet som B-siden på singelen «At Last». I 1996 ble den utgitt som singel i egen rett i Storbritannia etter å ha blitt benyttet i en reklame for Diet Coke. James’ sangtekst er noe annerledes enn teksten til Muddy Waters’ original. Singelen kom på 5.-plass i Storbritannia og 27.-plass i Nederland.
Ann-Margret spilte inn sangen og ga den ut på albumet Songs from The Swinger and Other Swingin' Songs i 1966.
Bo Diddley, Muddy Waters, og Little Walter spilte inn sangen for Super Blues i 1967.
Sangen har også blitt spilt inn av Freddie King, The Rolling Stones, Adele, Willie Dixon, Barbara Dane, Chuck Berry, The Sensational Alex Harvey Band, The Grateful Dead, Buddy Guy, Mungo Jerry, The Kinks, Shadows of Knight, Robben Ford, Rod Stewart, Van Morrison, Lou Rawls, The Righteous Brothers, The Yardbirds, The Animals, Janis Siegel, Black Sorrows, Meat Puppets, Cold Blood, April Wine, Louise Hoffsten, Lee Aaron, Saxon, Cold Sweat, Nanette Workman, Jimmy Smith, Smith, Johnny Kidd & the Pirates, James Blood Ulmer, Junior Wells, Memphis Slim, Johnny Otis, Paul Rodgers, The New Orleans Radiators, Eddy Clearwater, Thornetta Davis, Botafogo, Louise Hoffsten, Tom Petty and the Heartbreakers og Cash McCall.
Hasael

Hasael var en arameisk konge i Damaskus nevnt i Bibelen. Under hans styre hersket Aram-Damaskus over deler av Syria og Palestina. Han regjerte i perioden rundt 842 f.Kr. til 796 f.Kr.
Helleristningene ved Begby

Helleristningene ved Begby er fem felter med bronsealderristninger ved Begby i Borge i Fredrikstad kommune. De ble første gang beskrevet av Martin Arnesen i 1871. I 1944 kunne Erling Johansen legge fram sine registreringer som dokumenterte at Begbyfeltet var en av de største og mest varierte helleristningslokalitetene i fylket.
Ristningene ligger på lokaliteten «Gullskår», en vestvendt skråning i gammel beitemark med mange svaberg i dagen, rett vest for krysset mellom Fv 110 (Haldenveien) og Fv 526 (Begbyveien).
Ivan Popov (pedagog)

Biografi

Popov ble født i 1840 i byen Vranje. Fødebyen ble i 1878 annekterte fra Det osmanske rike av det da nylig uavhengige fyrstedømmet Serbia og inngikk i dette ved Traktaten i Berlin. 
Popov virket i mange år som lærer i forskjellige byer i Makedonia. 
Han ble fengslet som en opprører av de tyrkiske myndighetene for å ha kommet med ærekrenkelser mot det greske presteskapet og satt fem år i isolat i Det hvite tårnet i Thessaloniki.
Popov døde i 1915.
Grønlandspumpa

Grønlandspumpa (engelsk Denmark Strait cataract) er et stort undersjøisk vannfall i Danmarkstredet mellom Grønland og Island.
Grønlandspumpa dannes på grunn av vannets termohaline egenskaper: når det opprinnelig varme vannet i Golfstrømmen har nådd den nordatlantiske strøm‎s endepunkt, er det blitt så nedkjølt og fått en så høy salinitet at vannet synker til bunns.
Grønlandspumpa er sentral i prosessen som holder i gang det termohaline kretsløpet, et globalt system av havstrømmer som bidrar til å jevne ut temperaturen på jorda. Det anslås at den undersjøiske fossen transporterer 5 millioner kubikkmeter per sekund, dvs. 350 ganger mere vann enn det største vannfallsystemet på jorda, det nå neddemte Saltos del Guairá på grensa mellom Brasil og Paraguay, som igjen var tolv ganger så stort som Victoriafallene er. Grønlandspumpas fall er på nesten 3 500 meter, også det av rekordstørrelse.
Høie Fabrikker

Høie Fabrikker er en tekstilbedrift på Mosby i Kristiansand. Den ble etablert i 1850, og produserte stoffer, lintøy og sengetøy. Dette var Norges syvende tekstilbedrift. Historien går tilbake til 1845 da Peter Julius Lilloe startet bomullspinneri på Jegersberg i Kristiansand (daværende Oddernes kommune). Det var ikke rom til å utvide fabrikken der, og i 1850 ble fabrikken flyttet til Høie på Mosby øverst i Torridal der de brukte vannkraft fra Høiebekken.
Coenochilus

Utseende

Middelsstore, avlange, blankt svarte gullbasser. Beina er korte, men føttene ikke like reduserte som hos enkelte andre slekter av Cremastocheilini.

Levevis

Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.

Utbredelse

Slekten er utbredt i Sørøst-Asia og Afrika.
Wagner-Werk-Verzeichnis

Wagner-Werk-Verzeichnis (WWV) er en fortegnelse over komponisten Richard Wagners 113 musikkverk utarbeidet av John Deathridge, Martin Geck og Egon Voss og utgitt av Schott Music i 1986.
Fortegnelsen inneholder dokumentasjon samlet fra Wagners originaler: manuskripter, utkast, skisser, første renskrift av Wagners tekster, om utføring av komposisjonene, forskjell mellom skisser, partitur, klaverversjoner osv. Det gis også rettledning om publiserte verksutgaver og forklaringer på tilblivelse og oppføringspraksis til alle 113 verk.

Andre verk

Verkfortegnelsen omfatter alt påviselig materiale som Wagner satte ned på papir, også slikt som er delvis tapt eller som han selv tilintetgjorde. WWV 1 er Wagners første forsøk på et dramatisk verk, sørgespillet Leubald. I 1989 fikk dette verket en sen uroppføring på Bayreuths studioscene. Fortegnelsen omfatter dessuten små leilighetsverk, som albumblad, dedikasjoner (f.eks Albumblatt für Betty Schott, WWV 108), fragmenter eller tekster til tiltenkte komposisjoner som det ikke ble noe av, eksempelvis Jesus von Nazareth, WWV 80. I tillegg er enkelte bearbeidelser av andre komponisters verk, som Christoph Willibald Glucks Iphigenie en Aulide (WWV 77), som i flere tiår var den versjonen som ble spilt mest på europeiske scener, og en bearbeidelse av Mozarts Don Giovanni (WWV 83) og mye annet.
Elle Andersdatter

Elle Andersdatter (død ca. 1643) var en dansk salmedikter som ifølge tradisjonen skal ha vært borgerhustru i Maribo på Lolland.
I de svenske salmebøker er hun representert med to salmer: «I hoppet sig min frälsta själ förnöjer» og «Eja, mitt hjärta, hur innerlig». Disse er egentlig den samme salmen, men i ulik språkdrakt i ulike salmebøker. Denne salmen finnes også i Norsk Salmebok under tittelen «Eia, mitt hjerte inderlig».
I en dansk salmebok fra 1645 kalles salmen «En skjønn åndelig vise om alle troende Guds barns glede i det evige livet», der den første bokstaven i hvert vers av originalen danner navnet «Elle Andersdatter» og er et såkalt akrostikon. Dette har fått enkelte til å mene at salmen heller er skrevet til henne enn av henne.
Mersmak i Skien

Mersmak i Skien er en matfestival som arrangeres i Skien i august hvert år. Arrangementet ble gjennomført for første gang i 2008, og ble betegnet som en stor suksess. Festivalen har som målsetning å øke publikums interesse for mat, og skal gi en opplevelse av nye smaker, tradisjonsmat og kortreist mat.
I'll Live for Him

«I'll Live for Him» er en amerikansk salme, med tekst av C.A. Dunbar. Den forekom først i Salvation Echoes (Alliance, Ohio, 1882). Melodien ble skrevet av Ralph E. Hudson.

Norsk versjon

Den norske tittelen er «Mitt liv, mitt alt jeg gir».
Atlanterhavsveien

Priser

I september 2005 ble Atlanterhavsvegen kåret til Århundrets byggverk 1905–2005 i Møre og Romsdal. Den har også blitt kåret til verdens fineste bilvei av den britiske avisen The Guardian.